Document ID: 32010R0421

РЕГЛАМЕНТ (ЕС) № 421/2010 НА КОМИСИЯТА
от 17 май 2010 година
за изменение на Регламент (ЕС) № 53/2010 по отношение на ограниченията на улова на мойва във водите на Гренландия
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕС) № 53/2010 на Съвета от 14 януари 2010 г. за установяване на възможностите за риболов на определени рибни запаси и групи от рибни запаси за 2010 г., приложими във водите на ЕС и за корабите на ЕС във води, които подлежат на ограничения на улова, и за изменение на регламенти (ЕО) № 1359/2008, (ЕО) № 754/2009, (ЕО) № 1226/2009 и (ЕО) № 1287/2009 (1), и по-специално член 5, параграф 4 от него,
като има предвид, че:
(1)
Възможностите на Съюза за риболов на мойва във водите на Гренландия от зони V и XIV на ICES са временно предвидени в приложение IБ към Регламент (ЕС) № 53/2010 и възлизат на 0 тона. Съгласно член 5, параграф 4 от горепосочения регламент Комисията трябва да установи тези възможности за риболов веднага щом бъде определен размерът на общия допустим риболов (ОДУ) за този вид риболов.
(2)
Съгласно протокола, уреждащ възможностите за риболов и финансовия принос, предвидени в Спогодбата за партньорство в областта на рибарството между Европейския съюз, от една страна, и правителството на Дания и автономното правителство на Гренландия, от друга (2), Съюзът получава 7,7 % от ОДУ на мойва във водите на Гренландия от зони V и XIV на ICES.
(3)
Комисията получи информация от властите на Гренландия, че ОДУ е бил определен на 150 000 тона и че Гренландия ще разпредели на Съюза 11 550 тона в съответствие с дела, предвиден съгласно Протокола, като това количество трябва да бъде уловено до 30 април 2010 г.
(4)
Предвид съгласувания протокол за заключенията от консултациите в областта на рибарството между Съюза и Исландия за 2009 г., подписан на 16 октомври 2009 г., и по-специално предвид останалото от предходния риболовен сезон количество от 21 624 тона мойва, дължимо на Исландия, е уместно наличните възможности на Съюза за риболов на мойва за 2010 г. да бъдат прехвърлени на Исландия.
(5)
Поради това приложение IБ към Регламент (ЕС) № 53/2010 следва да бъде съответно изменено.
(6)
С цел да се избегне прекъсване на риболовните дейности настоящият регламент следва да влезе в сила незабавно след неговото публикуване и да се прилага от 1 януари 2010 г.,
ПРИЕ НАСТОЯЩИЯ РЕГЛАМЕНТ:
Член 1
В приложение IБ към Регламент (ЕС) № 53/2010 текстът, засягащ вида „мойва“ във водите на Гренландия от зони V и XIV на ICES, се заменя със следното:
„Вид
:
Мойва
Mallotus villosus
Зона
:
Гренландски води от V и XIV
(CAP/514GRN)
ЕС
11 550 (3)
ОДУ
Неприложимо
Член 2
Настоящият регламент влиза в сила в деня след публикуването му в Официален вестник на Европейския съюз.
Той се прилага от 1 януари 2010 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 май 2010 година.

Labels: 11
19
6
20